pythainlp/thai-wiki-dataset-v4 huggingface dataset:
ไตตัส บรัมเบิล

ไตตัส มาลาไค บรัมเบิ้ล  เป็นนักฟุตบอลอาชีพชาวอังกฤษ ตำแหน่งกองหลัง 
บรัมเบิ้ลเป็นนักฟุตบอลฝึกหัดของสโมสรอิปสวิชทาวน์ มาตั้งแต่ปี ค.ศ. 1996 ซึ่งตอนแรกเล่นเป็นกองหน้า แต่ภายหลังหันมาเปลี่ยนเป็นกองหลังจนปัจจุบัน บรัมเบิ้ลได้ลงเล่นเป็นนัดแรกในฤดูกาล 1998–1999 โดยไปเยือนเชฟฟิลด์ยูไนเต็ด และจากนั้นก็ได้รับการยกย่องว่า จะเป็นกองหลังอนาคตไกล แต่เมื่อย้ายมาอยู่สโมสรนิวคาสเซิลยูไนเต็ด ในปี ค.ศ. 2002 เขากลับเป็นที่จดจำจากแฟนบอลเสียมากกว่าในเรื่องของความผิดพลาดในสนาม โดยเฉพาะการจับคู่แผงหลังกับ ฌอง อแล็ง บูมซง อย่างไรก็ตาม หลังจากย้ายมาอยู่วีแกน บรัมเบิ้ลก็เริ่มค่อย ๆ กลับมามีผลงานดีอีกครั้ง จนสามารถยึดเป็นตัวจริงของทีมได้ จนสตีฟ บรูซ ซึ่งทำงานกับเขาสมัยที่อยู่วีแกนในตอนนั้น ได้ซื้อไปอยู่ตามที่ซันเดอร์แลนด์ด้วย
ศูนย์ประวัติศาสตร์มาเก๊า

ศูนย์ประวัติศาสตร์มาเก๊า  หมายถึงสิ่งก่อสร้างและจัตุรัสต่าง ๆ กว่า 20 แห่ง ที่ตั้งอยู่ในเขตบริหารพิเศษมาเก๊า ประเทศสาธารณรัฐประชาชนจีน ได้รับจดทะเบียนเป็นมรดกโลก สิ่งก่อสร้างส่วนมากที่เป็นมรดกโลกนั้นเป็นสิ่งก่อสร้างที่เป็นการผสมผสานกันระหว่างสถาปัตยกรรมของเจ้าอาณานิคมโปรตุเกสกับวัฒนธรรมตะวันออกแบบจีน
มรดกโลก.
ข้อกำหนดและหลักเกณฑ์ในการพิจารณาให้เป็นแหล่งมรดกโลก.
สิ่งก่อสร้างสำคัญทางประวัติศาสตร์ในมาเก๊าได้จดทะเบียนเป็นมรดกโลกโดยเป็นแหล่งมรดกโลกลำดับที่ 31 ของประเทศจีน ภายใต้ชื่อว่า "ศูนย์ประวัติศาสตร์มาเก๊า" ในการประชุมคณะกรรมการมรดกโลกสมัยสามัญครั้งที่ 29 เมื่อปี พ.ศ. 2548 ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้
การบำรุงรักษาทวีผลแบบทุกคนมีส่วนร่วม

การบำรุงรักษาทวีผลแบบทุกคนมีส่วนร่วม  คือ ปรัชญา (Philosophy) หรือเครื่องมือ (Tool) ในการบริหารการผลิต ขึ้นอยู่กับลักษณะและขอบเขตของการนำไปใช้ โดยมีเป้าหมายสูงสุดอยู่ที่การปรับปรุงผลสัมฤทธิ์ขององค์กร หรือ Company Performance ที่แสดงออกมาในรูปของคุณภาพของสินค้า (Product Quality) การลดและควบคุมต้นทุน (Cost Reduction & Control) การส่งมอบที่ตรงเวลา (On Time Delivery) การส่งเสริมสิ่งแวดล้อมและความปลอดภัย (Safety and Environment)
เป้าหมายสูงสุดของ TPM คือ เครื่องจักรเสียเป็นศูนย์ หรือ Zero Breakdown ของเสียเป็นศูนย์ หรือ Zero Defect และอุบัติเหตุเป็นศูนย์ Zero Accident
เสาหลัก 8 ประการ (8 Pillars) ของ TPM ประกอบด้วย การปรับปรุงเฉพาะเรื่อง หรือ Individual Improvement การบำรุงรักษาด้วยตนเอง หรือ Autonomous Maintenance การบำรุงรักษาตามแผน หรือ Planned Maintenance การพัฒนาทักษะการปฏิบัติงานและการบำรุงรักษา หรือ Operation and Maintenance Skill Development การคำนึงถึงการบำรุงรักษาตั้งแต่ขั้นตอนของการออกแบบ หรือ Initial Phase Management การบำรุงรักษาเพื่อคุณภาพ หรือ Quality Maintenance การดำเนินการ TPM ในส่วนสำนักงานหรือส่วนสนับสนุน หรือ TPM in Office ระบบชีวอนามัย ความปลอดภัย และสิ่งแวดล้อม หรือ Safety, Hygiene and Working Environment
การดำเนินการ TPM บางครั้งต้องมีกิจกรรมอื่นควบคู่กันไปด้วย เพื่อเป็นส่วนเสริมหรือส่วนเพิ่มศักยภาพ เช่น การดำเนินกิจกรรม 5ส หรือ 5s Activity การนำระบบการควบคุมด้วยการมองเห็นหรือ Visual Control การติดตั้งระบบป้องกันความผิดพลาด หรือ Poka - Yoke แม้กระทั่งการนำเทคนิคทางวิศวกรรมอุตสาหการ หรือ IE Technique มาใช้ก็สามารถทำได้ ทั้งนี้ เพื่อเป็นการลดความสูญเสีย (waste) ในกระบวนการผลิตหรือการบริหารการผลิต ซึ่งเป็นแนวทางไปสู่ระบบการผลิตแบบปราศจากความสูญเสีย หรือ Waste-free Production ได้อีกทางหนึ่ง
การบำรุงรักษาทวีผลแบบทุกคนมีส่วนร่วม วัดประสิทธิผลของการปฏิบัติที่ค่า ประสิทธิผลโดยรวมของเครื่องจักรอุปกรณ์ หรือ OEE (Overall Equipment Effectiveness) ซึ่งถือเป็นดัชนีความสำเร็จในภาพรวม โดยพิจารณาที่ผลลัพธ์เป็นสำคัญ กล่าวคือ การพิจารณาที่การใช้ประโยชน์จากเครื่องจักร การใช้ประโยชน์จากวัตถุดิบและการทำงานได้ตามเป้าหมายที่วางไว้
นอกจากนั้นยังจำเป็นต้องมีหน่วยวัดอื่น เช่นการวัดระยะเวลาเฉลี่ยที่เครื่องจักรใช้งานได้ก่อนการเสียหาย หรือ MTBF (Mean Time Between Failure) และ ระยะเวลาเฉลี่ยที่ใช้ในการแก้ไขเมื่อเครื่องจักรเสียแต่ละครั้ง หรือ MTTR (Mean Time To Repair) อีกทั้งอัตราการซ่อมบำรุงเมื่อขัดข้อง หรือ Breakdown Maintenance Ration (BM-Rate) อัตราการบำรุงรักษาเชิงป้องกันหรือ Preventive Maintenance Ratio (PM-Rate) หรือ อาจจะวัดในเชิงของการแก้ไขและปรับปรุง โดยใช้อัตราการบำรุงรักษาเชิงแก้ไขและปรับปรุงหรือ Corrective Maintenance Ratio (CM Rate) นอกจากนั้น ยังอาจจะวัดที่อัตราการบำรุงรักษาเชิงพยากรณ์ หรือ Predictive Maintenance Ratio อัตราการป้องกันการบำรุงรักษา หรือ Preventive Maintenance Ratio รวมถึง ความสามารถในการติดตั้งระบบปราศจากการบำรุงรักษา หรือ Maintenance-free System
กาลิเลโอ ยอดอัจฉริยะไขคดีป่วน

กาลิเลโอ ยอดอัจฉริยะไขคดีป่วน  เป็นนวนิยายจากเคโงะ ฮิงาชิโนะ  นักเขียนแนวนวนิยายลึกลับ เล่าถึงเหตุการณ์และคดีต่าง ๆ ที่พบเจอโดยคาโอรุ อูสึมิ นักสืบหน้าใหม่และมานาบุ ยูคาวะ รองศาสตราจารย์จากมหาวิทยาลัย โดยทั้งสองจับคู่กันไขคดีลึกลับต่าง ๆ มากมาย ตอนพิเศษชื่อว่า "Galileo Episode 0" ซึ่งเกิดขึ้น 3 ปีก่อนเหตุการณ์ในซีรีส์ ออกอากาศเมื่อวันที่ 4 ตุลาคม ค.ศ. 2008 ซึ่งเป็นวันเดียวกับที่ภาพยนตร์เรื่อง Suspect X ออกฉาย
ซีซั่นที่สองเริ่มออกอากาศทางสถานีโทรทัศน์ฟูจิทีวี เมื่อวันที่ 15 เมษายน ค.ศ. 2013 โดยดัดแปลงจากนวนิยายเรื่อง Salvation of a Saint ส่วนภาพยนตร์ภาคที่สองมีชื่อว่า Midsummer's Equation  ซึ่งฉายรอบปฐมทัศน์ทั้งในญี่ปุ่นและฮ่องกงเมื่อวันที่ 29 มิถุนายน ค.ศ. 2013
เรื่องย่อ.
คาโอรุ อูสึมิ นักสืบมือใหม่ที่เพิ่งถูกย้ายไปที่แผนกอาชญากรรม พบว่าการสืบสวนคดีฆาตกรรมครั้งแรกของเธอต้องหยุดชะงักเพราะปรากฏการณ์เหนือธรรมชาติที่รายล้อมเหตุการณ์ดังกล่าว เธอจึงขอความช่วยเหลือจากชุนเป คูซานางิ นักสืบรุ่นพี่ประจำกองบัญชาการตำรวจที่โด่งดังในชื่อ “นักล่าปริศนา” อย่างไรก็ตาม คูซานางิเปิดเผยกับอูสึมิว่าเขาสามารถไขคดีได้ก็ด้วยความช่วยเหลือจากมานาบุ ยูกาวะ ศาสตราจารย์จากมหาวิทยาลัยเทโตะ ซึ่งเป็นเพื่อนสมัยเรียนของเขา ยูกาวะเป็นนักวิทยาศาสตร์ที่มีรูปร่างสูง หล่อ ฉลาดแต่มีบุคลิกประหลาด ซึ่งสนใจแต่เรื่องฟิสิกส์เท่านั้น ในขณะที่อูสึมิเป็นนักสืบเลือดร้อนที่มีจิตสำนึกแห่งความยุติธรรมอย่างแรงกล้า คู่หูสุดเพี้ยนคู่นี้ร่วมกันไขคดีที่ยากลำบากและดูเหมือนเป็นไปไม่ได้มากมายด้วยพรสวรรค์ของแต่ละคน
สงครามชีวิตโอชิน

สงครามชีวิตโอชิน   เป็นละครโทรทัศน์ญี่ปุ่นผลิตโดยเอ็นเอชเค เป็นละครฉลองครบรอบ 30 ปีการออกอากาศของช่องเอ็นเอชเค โดยเล่าถึงชีวิตของผู้หญิงคนหนึ่งที่ชื่อ ชิน ทาโนะคุระ เกิดในยุคเมจิปี พ.ศ. 2444 จนถึงวัยชราในยุคโชวะปี พ.ศ. 2527 ผ่านเรื่องราวมามากมายทั้งสุขและทุกข์ ออกอากาศทางช่องเอ็นเอชเคทุกวันจันทร์ – เสาร์ เวลา 8:15 – 8:30 (15 นาที) โดยออกอากาศในวันที่ 4 เมษายน พ.ศ. 2526 – 31 มีนาคม พ.ศ. 2527 มีจำนวนตอนทั้งหมด 297 ตอนและละครเรื่องนี้ยังทำเรตติ้งสูงสุดเป็นประวัติการณ์ของละครเช้าด้วยเรตติ้งสูงสุด 62.9% และมีเรตติ้งเฉลี่ยอยู่ที่ 52.6% นอกจากนี้ยังมีการออกอากาศในอีกหลายประเทศทั่วโลก รวมถึงประเทศไทย
ที่มาของเรื่อง.
บทละครเขียนขึ้นโดย อิวาซากิ ซุงาโกะ (ใช้นามแฝงว่า ฮาชิดะ ซุงาโกะ) ดัดแปลงจากเรื่องราวในชีวิตจริงของ คัทสึ วะดะ (Katsu Wada) มารดาของคะซึโอะ วะดะ ผู้ก่อตั้งและประธานห้างสรรพสินค้า เรียวเฮ (Ryohei Wada) สามีของคัทสึ วะดะเสียชีวิตตั้งแต่ลูกยังเล็ก คัทสึต้องเลี้ยงดูลูกจำนวนห้าคนตามลำพัง และก่อร่างสร้างตัวจากร้านขายผักสด จนเป็นเจ้าของร้านขายของชำ และขยายกิจการจนเป็นเครือข่ายซูเปอร์มาร์เก็ต และห้างค้าปลีกยักษ์ใหญ่ของญี่ปุ่นในยุคหลังสงครามโลกครั้งที่สอง
บุรุษเวชศาสตร์

บุรุษเวชศาสตร์, บุรุษเวชวิทยา หรือ วิทยาเพศชาย (มาจากรากศัพท์ภาษากรีก "anēr" เพศ, , "andros" ผู้ชาย, และ "-logia" วิชา) (บางที่เรียกบุรุษเวช หรือปุริสเวช) เป็นการแพทย์เฉพาะทางที่เกี่ยวกับสุขภาพเพศชาย โดยมักเน้นที่ปัญหาของระบบสืบพันธุ์และระบบทางเดินปัสสาวะเพศชาย ซึ่งเทียบเท่ากับวิชานรีเวชศาสตร์ในเพศหญิง บุรุษเวชศาสตร์มีการศึกษาแยกเป็นวิชาเฉพาะทางตั้งแต่ปลายทศวรรษที่ 1960 โดยมีวารสารเฉพาะทางด้านนี้เล่มแรกเป็นภาษาเยอรมันคือ "Andrologie" (ปัจจุบันคือ "Andrologia") ตีพิมพ์ตั้งแต่ ค.ศ. 1969
ปลาหมอเทศข้างลาย

ปลาหมอเทศข้างลาย (ชื่อวิทยาศาสตร์: "Oreochromis aureus") ปลาน้ำจืดชนิดหนึ่ง ในวงศ์ปลาหมอสี (Cichlidae) มีรูปร่างทั่วไปคล้ายคลึงกับปลานิล ("O. niloticus") และปลาหมอเทศ ("O. mossambicus") ซึ่งเป็นปลาในวงศ์เดียวกันและสกุลเดียวกัน หากแต่ปลาหมอเทศข้างลายมีแถบดำแต่ไม่ถึงปลายหางจะมีสีแดงในส่วนที่เหลือนั้นแทน 
พบในแหล่งน้ำจืดจนถึงน้ำกร่อยในทวีปแอฟริกาทางตอนเหนือจนถึงภูมิภาคตะวันออกกลาง มีขนาดยาวเต็มที่ 21 นิ้ว หนักได้ถึง 4.5 กิโลกรัม แต่ส่วนมากจะพบขนาดโดยเฉลี่ยประมาณ 8 นิ้ว หนักเพียง 2.3-2.7 กิโลกรัม พบในแม่น้ำไนล์, แม่น้ำไนเจอร์, แม่น้ำเซเนกัล และแม่น้ำจอร์แดน
ในประเทศไทยเป็นปลาเศรษฐกิจในวงศ์ปลาหมอสีอีกชนิดหนึ่ง ที่นอกเหนือจากปลานิลและปลาหมอเทศ แต่จำนวนที่พบมีน้อยกว่าปลาทั้ง 2 ชนิดนั้นมาก ถูกนำเข้ามาครั้งเมื่อปี ค.ศ. 2007 ปัจจุบัน กลายเป็นชนิดพันธุ์ต่างถิ่นที่สำคัญในทวีปอเมริกาเหนือ โดยถูกนำเข้าไปในรัฐฟลอริดา ในปี ค.ศ. 1961
มันหมัก

มันหมัก คืออาหารสัตว์ที่ทำจากหัวมันสำปะหลัง
ในประเทศไทย เกษตรกรนิยมใช้มันสำปะหลังที่แปรรูปมาเป็นมันเส้นและมันอัดเม็ดในสูตรอาหารสัตว์ ซึ่งมันเส้นและมันอัดเม็ดมีราคาถูกกว่าวัตถุดิบอาหารประเภทเดียวกัน เช่น ปลายข้าว ข้าวโพด หรือการใช้มันสำปะหลังในการเลี้ยงสัตว์เพื่อลดต้นทุนการผลิตสัตว์ให้ต่ำลง 
ตั้งแต่ปี พ.ศ. 2547 วิทยาลัยเกษตรและเทคโนโลยีเพชรบุรี และมูลนิธิพัฒนามันสำปะหลังแห่งประเทศไทย ร่วมกันเผยแพร่และจัดทำโครงการอบรม การใช้มันสำปะหลังเป็นอาหารสัตว์ ให้แก่สมาชิกสหกรณ์โคนม ในเขตจังหวัดเพชรบุรี และจังหวัดประจวบคีรีขันธ์ โดยส่งเสริมให้เกษตรกรผู้เลี้ยงโคนม ปลูกมันสำปะหลัง เพื่อผลิตเป็นมันเส้นสำหรับการเลี้ยงโคนมเพราะมีราคาถูก แต่สภาพภูมิอากาศไม่อำนวย มีฝนตกชุก ความชื้นในอากาศสูงจึงประสบกับปัญหาในการผลิตมันเส้น ถ้าเกษตรกรซื้อมันเส้นจากแหล่งผลิตอื่นจะมีราคาแพง (ประมาณ 5.5 - 6.0 บาทต่อกิโลกรัม)
ทำให้มีการศึกษาการหมักมันสำปะหลังสดร่วมกับวัสดุในท้องถิ่น เช่น เหง้าสับปะรด ใบกระถิน และกิ่งอ่อนสับ พบว่าสามารถนำมันสำปะหลังหมัก แทนการทำมันเส้นได้โดยไม่มีข้อจำกัดเรื่องเวลาและฤดูกาล และการหมักมันสำปะหลังสดร่วมกับกระถินและกิ่งอ่อนสับช่วยเพิ่มคุณค่าทางโภชนา โดยเฉพาะปริมาณโปรตีน และเป็นการเพิ่มมูลค่าวัสดุในท้องถิ่น จึงเผยแพร่ต่อเกษตรกรและได้รับความสนใจในการนำมันสำปะหลังหมักในอาหารโคที่เรียกว่า "มันหมัก" แทนการใช้มันเส้น สามารถลดต้นทุนการผลิตน้ำนมดิบของเกษตรกร และลดต้นทุนในการเลี้ยงโคเนื้อได้เป็นอย่างดี
มันหมักเป็นการนำหัวมันสำปะหลังสดสับเป็นชิ้นแล้วนำมาหมักรวมกับเหง้าสับปะรดหรือใบกระถินและกิ่งอ่อนสับ โดยน้ำหนักสดในสภาพไร้ออกชิเจนไม่น้อยกว่า 21 วัน มีกลิ่นหอมอมเปรี้ยว ความเป็นกรดด่าง ประมาณ 3.8 - 3.9 ค่าเฉลี่ยวัตถุแห้ง ไม่น้อยกว่า 34% โปรตีน ไม่น้อยกว่า 6.5% เยื่อใย NDF ประมาณ 35% เยื่อใย ADF ประมาณ 26% สามารถใช้เป็นอาหารแหล่งพลังงานในอาหารโคทดแทนมันเส้นได้เป็นอย่างดี มีโปรตีนสูงกว่ามันเส้น แต่ราคาถูกกว่า เกษตรกรสามารถทำมันหมักใช้ได้เองเพราะมีขั้นตอนที่ไม่ซับซ้อน และยังมีประโยชน์เท่ากับหรือมากกว่าอาหารประเภทอื่น ๆ 
ในการทำมันหมัก มีขั้นตอนการทำที่ไม่ยุ่งยาก เริ่มจากสับหัวมันสดเป็นชิ้น ๆ ผสมกับเหง้าสับปะรดหรือใบกระถินและกิ่งอ่อนสับ หรือวัตถุดิบอาหารสัตว์อื่น ๆ ตามสัดส่วน คลุกเคล้าให้เข้ากัน บรรจุถุงพลาสติก ถุงละประมาณ 30 - 40 กิโลกรัม หรือหมักในหลุมหมักก็ได้ อัดให้แน่น แล้วไล่อากาศออก ใช้เชือกมันมัดปากถุงสวมทับด้วยถุงอาหารสัตว์อีกชั้นหนึ่ง หมักไว้ประมาณ 21 วัน แล้วสามารถนำไปเลี้ยงสัตว์ได้ เพื่อให้กรดไฮโดรไซยานิค ถูกทำลายหรือลดความเป็นพิษได้โดยความร้อนจากกระบวนการหมัก (กองอาหารสัตว์, 2550)
"วัสดุและส่วนประกอบ"
วิทยาการบาดเจ็บ

วิทยาการบาดเจ็บ หรือ วณวิทยา  หมายถึงการศึกษาการบาดเจ็บและบาดแผลซึ่งเกิดจากอุบัติเหตุหรือความรุนแรง รวมทั้งบาดแผลจากการผ่าตัดและการซ่อมแซมบาดแผล วิทยาการบาดเจ็บเป็นสาขาวิชาหนึ่งของแพทยศาสตร์ ในบางครั้งอาจจัดเป็นสาขาของศัลยศาสตร์ และสำหรับในประเทศที่ไม่แบ่งวิชาเฉพาะทางด้านศัลยศาสตร์อุบัติเหตุมักจัดอยู่ในวิชาศัลยศาสตร์ออร์โทพีดิกส์
เวชศาสตร์ฉุกเฉิน

เวชศาสตร์ฉุกเฉิน (แพทยศาสตร์) หรือ การแพทย์ฉุกเฉิน (นิติศาสตร์)  เป็นการแพทย์เฉพาะทางที่มุ่งเน้นการวินิจฉัยและรักษาความเจ็บป่วยหรือการบาดเจ็บที่เกิดฉับพลันและต้องการความช่วยเหลือทางการแพทย์อย่างเร่งด่วน
ไวลด์/ด็อกเทอร์

ไวลด์/ด็อกเทอร์ (; โรมาจิ: "Wairudo / Dokuta") เป็นซิงเกิลที่ 34 ของนามิเอะ อามุโระ วางจำหน่ายในรูปแบบซีดีและดีวีดี เมื่อวันที่ 18 มีนาคม พ.ศ. 2552 ที่ประเทศญี่ปุ่น เป็นระยะเวลา 1 ปีหลังจากซิงเกิลล่าสุด "60s 70s 80s" และ 8 เดือนหลังจากเบสท์อัลบั้มชุดที่ 3 "BEST FICTION" วางจำหน่าย สามารถเปิดตัวในอันดับ 1 ออริกอนชาร์ตได้สัปดาห์แรกที่วางจำหน่าย โดยเป็นซิงเกิลที่ 11 ของนามิเอะที่สามารถเปิดตัวที่อันดับ 1 ออริกอนชาร์ต 
เพลง "WILD" เป็นเพลงประกอบโฆษณาเครื่องดื่มโค้กซีโร่ และเพลง "Dr." เพลงประกอบโฆษณาผลิตภัณฑ์บำรุงเส้นผมของ Vidal Sassoon ตามแคมเปญ Fashion×Music×VS 
มิวสิกวิดีโอเพลง "WILD" เป็นมิวสิกวิดีโอในรูปแบบจำลองในอวกาศ โดยเน้นการเต้นและชุดออกกำลังกายสีดำเป็นหลัก ส่วนมิวสิกวิดีโอเพลง "Dr." เป็นแอนิเมชันตลอดทั้งเพลง แต่ในตอนท้ายมิวสิกวิดีโอทิ้งท้ายคำว่า "TO BE CONTINUED..." ไว้เป็นปริศนา
ซิงเกิล "WILD / Dr." ได้รับรางวัลแผ่นเสียงทองคำจาก RIAJ ประจำเดือนมีนาคม พ.ศ. 2552 เนื่องจากยอดจำหน่ายและยอดส่งออกเกิน 100,000 แผ่น
สถานีรถไฟบ้านแหลม

สถานีรถไฟบ้านแหลม เป็นสถานีรถไฟระดับ 4 ของทางรถไฟสายแม่กลอง เป็นสถานีต้นของเส้นทางช่วงบ้านแหลม-แม่กลอง ตั้งอยู่ถนนถวาย ตำบลท่าฉลอม อำเภอเมืองสมุทรสาคร จังหวัดสมุทรสาคร 
ผู้โดยสารที่เดินทางไปกรุงเทพ จะต้องลงจากขบวนรถที่สถานีรถไฟบ้านแหลม และต่อเรือข้ามฟากที่ท่าฉลอม ไปขึ้นรถไฟช่วงต่อที่สถานีรถไฟมหาชัย มีปลายทางที่สถานีรถไฟวงเวียนใหญ่ ระยะทาง 31 กิโลเมตร 
ในปี พ.ศ. 2558 การรถไฟแห่งประเทศไทย ได้สั่งปิดเส้นทางในช่วงระหว่างสถานีรถไฟบ้านแหลม - สถานีรถไฟแม่กลอง (ทางรถไฟสายตลาดร่มหุบ) ระหว่างวันที่ 13 พฤษภาคม - 8 พฤศจิกายน รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารแทนไปก่อน
รางวัลออสการ์ สาขานักแสดงนำหญิงยอดเยี่ยม

รางวัลออสการ์ สาขานักแสดงนำหญิงยอดเยี่ยม เป็นรางวัลประจำปีที่จัดโดยสถาบันศิลปะภาพยนตร์และวิทยาการ (AMPAS) เพื่อมอบให้กับนักแสดงหญิงผู้มีการแสดงที่โดดเด่นในการทำงานกับอุตสาหกรรมภาพยนตร์ 
ในงานประกาศผลรางวัลออสการ์ ครั้งที่ 1 ปี ค.ศ. 1929 ผู้ชนะครั้งแรกคือ เจเน็ต เกย์เนอร์ จากการแสดงในภาพยนตร์เรื่อง "7th Heaven", "Street Angel" และ "" ปัจจุบัน ผู้ได้รับการเสนอชื่อจะถูกคัดเลือกจากการเลือกตั้งแบบถ่ายโอนคะแนนเสียงภายในนักแสดงที่เป็นสมาชิกของ AMPAS และผู้ที่ได้รับรางวัลจะถูกคัดเลือกจากระบบเสียงส่วนใหญ่ของสมาชิกทั้งหมดที่มีสิทธิ์ลงคะแนนในสถาบัน ในช่วงสามปีแรกของงานประกาศรางวัล ผู้ที่ได้รับการเสนอชื่อเข้าชิงรางวัลในสาขาต่าง ๆ ในเวลานั้น การทำงานทั้งหมดของพวกเขาจะถูกพิจารณาตามความเหมาะสม (บางคนถูกเสนอชื่อเข้าชิงมากถึงสามเรื่องในบางกรณี) อย่างไรก็ตาม ในงานครั้งที่ 3 ปี ค.ศ. 1930 จะมีภาพยนตร์เพียงเรื่องเดียวที่ถูกประกาศในการมอบรางวัลให้แก่ผู้ชนะ แม้ว่าผู้ชนะแต่ละคนจะถูกเสนอชื่อเข้าชิงจากภาพยนตร์สองเรื่องในบัตรลงคะแนนก็ตาม
ในปีต่อมา ระบบที่มีความยุ่งยากและมักชวนงงงวยนี้ ถูกแทนที่ด้วยระบบใหม่ซึ่งใช้มาจนถึงปัจจุบันคือ นักแสดงหญิงจะได้รับการเสนอชื่อเข้าชิงจากการแสดงในเฉพาะภาพยนตร์เพียงเรื่องเดียว และผู้ที่ได้รับการเสนอชื่อจะต้องไม่เกินห้าคนต่อปีเท่านั้น ซึ่งเริ่มต้นใช้ระบบนี้ในงานครั้งที่ 9 ปี ค.ศ. 1937 นับตั้งแต่เริ่มก่อตั้ง รางวัลนี้ได้มอบให้แก่นักแสดงหญิงทั้งหมด 77 คน โดยแคทารีน เฮปเบิร์น ได้รับรางวัลมากที่สุดในสาขานี้ด้วยสามรางวัลออสการ์ ขณะที่เมอรีล สตรีปได้รับการเสนอชื่อเข้าชิงมากที่สุดที่ 17 ครั้งและได้รับรางวัลสองครั้ง นักแสดงหญิงชาวอิตาลี โซเฟีย ลอเรน ถือเป็นผู้ชนะคนแรกที่ไม่ได้แสดงโดยการพูดภาษาอังกฤษจากการแสดงใน "Two Women" (1961) มาร์ลี แมตลิน กลายเป็นนักแสดงหญิงที่อายุน้อยที่สุดที่ได้รับรางวัล (อายุ 21 ปี) และเจสซิกา แทนดี้ กลายเป็นนักแสดงหญิงที่อายุมากที่สุดที่ได้รับรางวัล (อายุ 80 ปี) ในงานประกาศผลรางวัลออสการ์ ครั้งที่ 94 ปี ค.ศ. 2022 มิเชล โหย่ว เป็นผู้ชนะคนล่าสุดในสาขานี้จากบทบาทเอเวอลีน หวัง ในภาพยนตร์เรื่อง "ซือเจ๊ทะลุมัลติเวิร์ส"
ผู้ได้รับรางวัลและได้รับการเสนอชื่อเข้าชิง.
ปีที่ปรากฏจะเป็นปีที่ภาพยนตร์เรื่องนั้นออกฉาย ไม่ใช่ปีที่จัดงานประกาศผลรางวัลออสการ์ นักแสดงที่ได้รับรางวัลจะแสดงในรูปแบบตัวหนาและตามด้วยนักแสดงที่ได้รับการเสนอชื่อเข้าชิง
สถิติผู้ได้รับรางวัลและได้รับการเสนอชื่อเข้าชิง.
<templatestyles src="Col-begin/styles.css"/>
ไนน์ตี

ไนน์ตี (90) เป็นสตูดิโออัลบั้มที่ 2 ของวงดนตรีอิเล็กทรอนิกส์อังกฤษ 808 สเตต วางตลาดเมื่อ 4 ธันวาคม ค.ศ. 1989 เป็นอัลบั้มแรกของพวกเขาใน ค่าย ซีทีทีเรเคิดส์ ที่มีซิงเกิล "Pacific State" ซึ่งติดอันดับ 10 ใน ชาร์ตซิงเกิลแห่งสหราชอาณาจักร ในพฤศจิกายน ค.ศ. 1989 "ไนน์ตี" ได้วางจำหน่ายในสหรัฐในชื่อ "Utd. State 90" ที่ไม่มีเพลง "The Fat Shadow (Pointy Head Mix)" แต่มาพร้อบกับเพลงโบนัสอื่นๆ
อัลบั้มนี้ได้ติดอันดับที่ 54 ของ "นิตยสารสเลนต์" (Slant Magazine) "อัลบั้มยอดเยี่ยมแห่งทศวรรษ 1980" เรียกว่า "อัลบั้มที่น่าตื่นเต้นที่สุดที่มีความเป็นไปได้ สำหรับแอซิดเฮาส์และเป็นอัลบั้มที่สำคัญที่สุดในการผลิตแนวเพลงนี้" อัลบั้มนี้รวมอยู่ในหนังสือ "1001 Albums You Must Hear Before You Die" อีกด้วย
ฉบับดีลักซ์ 2008.
ในเดือนกันยายน ค.ศ. 2008 "ไนน์ตี" ถูกปล่อยออกมาอีกครั้งในฐานะอัลบั้ม "ฉบับดีลักซ์" อัลบั้มต้นฉบับที่ถูกรีมาสเตอร์ โดย แกรห์ม แมสซีย์ และ เอียน พีล
ยุทธการที่มาร์สตันมัวร์

ยุทธการที่มาร์สตันมัวร์  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 2 กรกฎาคม ค.ศ. 1644 ที่เมืองใกล้ลองมาร์สตันทางตะวันตกของยอร์กในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายรูเพิร์ตแห่งไรน์และวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 และฝ่ายรัฐสภาและกลุ่มพันธสัญญาของสกอตแลนด์ที่นำโดยอเล็กซานเดอร์ เลสลี เอิร์ลที่ 1 แห่งลีเวน, เอดเวิร์ด มอนทากิว เอิร์ลที่ 2 แห่งแมนเชสเตอร์ และลอร์ดแฟร์แฟกซ์ ผลของสงครามครั้งนี้ฝ่ายรัฐสภาได้รับชัยชนะอย่างเด็ดขาด ในด้านความเสียหายฝ่ายนิยมกษัตริย์มีผู้เสียชีวิต 4,000 คนและถูกจับ 1,500 คน ส่วนฝ่ายรัฐสภามีผู้เสียชีวิตราว 300 คน
จากสงครามครั้งนี้โอลิเวอร์ ครอมเวลล์ได้รับชื่อเสียงว่าเป็นผู้บังคับบัญชากองทหารม้าผู้มีความสามารถ เป็นผู้ริเริ่มก่อตั้งกองทหารที่มีวินัย
ยุทธการที่นิวบรีครั้งที่ 2

ยุทธการที่นิวบรีครั้งที่ 2  เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 27 ตุลาคม ค.ศ. 1644 ที่เมืองนิวบรีในเทศมณฑลบาร์กเชอร์ในอังกฤษ ที่เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจ้าชายมอริซแห่งพาลาทิเนต กับฝ่ายรัฐสภาที่นำโดยรอเบิร์ต เดเวอรู เอิร์ลที่ 3 แห่งเอสเซกซ์, เซอร์วิลเลียม วอลเลอร์ และเอดเวิร์ด มอนทากิว เอิร์ลที่ 2 แห่งแมนเชสเตอร์ ผลของสงครามครั้งนี้ฝ่ายรัฐสภาได้รับชัยชนะทางยุทธการ ในด้านความเสียหายฝ่ายนิยมกษัตริย์มีผู้เสียชีวิต 1,500 คน ส่วนฝ่ายรัฐสภามีผู้เสียชีวิต 2,000 คน
เจคอบ แอสต์ลีย์ บารอนแอสต์ลีย์ที่ 1 แห่งเรดิง

เจคอบ แอสต์ลีย์ บารอนแอสต์ลีย์ที่ 1 แห่งเรดิง (ค.ศ. 1579 - กุมภาพันธ์ ค.ศ. 1652) เป็นนายทัพฝ่ายนิยมกษัตริย์ผู้มีบทบาทสำคัญในยุทธการในสงครามกลางเมืองอังกฤษ 
เจคอบ แอสต์ลีย์มาจากครอบครัวที่เป็นหลักเป็นฐานในนอร์ฟอล์ก แอสต์ลีย์มีประสบการณ์ด้านการสงครามตั้งแต่อายุได้เพียง 18 ปีเมื่อเข้าร่วมในการเดินทางในการสำรวจร่วมกับรอเบิร์ต เดเวอรู เอิร์ลที่ 2 แห่งเอสเซกซ์ และเซอร์วอลเตอร์ รอลีไปยังอะโซร์ส
ฟรีเควนซีส์

ฟรีเควนซีส์  เป็นอัลบั้มชุดแรก ของวง แอลเอฟโอ เป็นอัลบั้มแนวเทคโน ที่อยู่ต้นสังกัด ของ วอร์พเรคคอร์ดส์ ในสหราชอาณาจักร และ ทอมมี่บอยเรคคอร์ดส์/วอร์เนอร์มิวสิกกรุป ในสหรัฐอเมริกา
ดนตรีอินดัสเทรียล

ดนตรีอินดัสเตรียล  เป็นแนวเพลงประเภทดนตรีทดลอง โดยมากมักหมายถึงดนตรีอิเล็กทรอนิก ที่มีลักษณะกวนโทสะและหมิ่นเหม่ คำนี้เกิดขึ้นมาในช่วงกลางคริสต์ทศวรรษ 1970 เพื่ออธิบายถึงศิลปินจากค่ายอินดัสเตรียลเรเคิดส์ เว็บไซต์ออลมิวสิก อธิบายไว้ว่า "โดยมากเป็นความโมโหและก้าวร้าวในการรวมกันของร็อกและดนตรีอีเลกโทรนิก" โดย "ในช่วงแรกจะเป็นการผสมผสานของการทดลองดนตรีอีเลกโทรนิกอาวองการ์ด (เพลงจากเทป musique concrète ไวต์นอยส์ เครื่องสังเคราะห์เสียง ซับซีเควนเซอร์) และการยั่วยุแบบพังก์"
ศิลปินอินดัสเตรียลในช่วงแรกได้ทดลองใช้เสียงกับเรื่องที่หมิ่นเหม่ การทำงานไม่ได้จำกัดเฉพาะในด้านดนตรีเท่านั้น แต่อาจรวมถึงศิลปะ การแสดง การจัดวาง และรูปแบบของศิลปะในรูปแบบอื่น ขณะนี้คำนี้แรกเดิมจะมีใช้เฉพาะกลุ่มเล็ก ๆ ที่เกี่ยวข้องกับค่ายเพลงอินดัสเตรียลเรเคิดส์ แต่หลังจากนั้นก็ได้ขยับขยายกว้างขวางขึ้นเป็นอิทธิพลให้วงการดนตรี หรือใช้ในแง่ทฤษฎี
พระเจ้าเฟรดริกที่ 1 แห่งสวีเดน

พระเจ้าเฟรดริกที่ 1 แห่งสวีเดน (23 เมษายน พ.ศ. 2219 - 25 มีนาคม พ.ศ. 2294) เป็นพระมหากษัตริย์สวีเดนตั้งแต่วันที่ 24 มีนาคม พ.ศ. 2263 จนเสด็จสวรรคต และทรงดำรงตำแหน่งเจ้าผู้ครองเมืองเฮ็สเซิน-คัสเซิลเมื่อปี พ.ศ. 2273
พระชนม์ชีพในวัยเยาว์.
เจ้าชายเฟรเดอริกเป็นพระโอรสพระองค์ที่ 3 จาก 17 พระองค์ของชาลส์ที่ 1 เแลนด์เกรฟแห่งเฮสส์-คัสเซิล (3 สิงหาคม 1654 - 23 มีนาคม ค.ศ. 1730) และเจ้าหญิงมาเรีย อเมเลียแห่งคอร์แลนด์ (ค.ศ. 1653 - ค.ศ. 1711) 
ปี ค.ศ. 1692 เจ้าชายได้เสด็จประพาสสาธารณรัฐดัตช์ ต่อมาเมื่อปี ค.ศ. 1695 เจ้าชายได้เสด็จประพาสอิตาลีและทรงศึกษาที่นครเจนีวา (ปัจจุบันเป็นเมืองของสมาพันธรัฐสวิส) หลังจากนั้นพระองค์ทรงเข้ารับราชการทหารเป็นหัวหน้ากองกำลังเมืองเป็นพลโทในสงครามสืบราชบัลลังก์สเปน
พระมหากษัตริย์สวีเดน.
เจ้าชายเฟรเดอริกมีพระมเหสี 2 พระองค์ คือพระราชินีนาถอุลรีกา เอเลโอโนราแห่งสวีเดน และพระนางหลุยส์ โดโรเธียแห่งปรัสเซีย ในปีค.ศ. 1715 พระองค์ได้เป็นเจ้าชายพระราชสวามีแห่งสวีเดน
ฮะเก๋า (ภาพยนตร์)

ฮะเก๋า เป็นภาพยนตร์ไทย ออกฉายวันที่ 19 มิถุนายน พ.ศ. 2551 กำกับโดย มารยาท ไทยนิวัฒน์วิไล เขียนโดย วิโรจน์ สุขชู ทำรายได้รวม 13 ล้าน
เรื่องย่อ.
ใบหม่อน (วัตถาภรณ์ เอี่ยมสินธร) นักศึกษาทอมบอยเสน่ห์แรง กับ บุ้ง (พงษ์พิสุทธิ์ ผิวอ่อน) เพื่อนซี้หนุ่มผู้ไม่เคยรักใคร มักจะไปไหนมาไหนด้วยกันตลอดเหมือนดั่งคู่ซี้ปาท่องโก๋ และมีเพื่อนร่วมก๊วนอีก 4 คน คือ พี่โข่ง (เฉลิมศักดิ์ แย้มขะมัง) กังฟู (ณัฏฐพงษ์ ชาติพงศ์) ไอ้แว่น (สิทธิพล วิศาลาภรณ์) และ ปารีส (ณรงค์ ชัยนาม)
เมื่อเพื่อนๆ อยู่พร้อมหน้าพร้อมตากันเมื่อไร มักมีเรื่องสนุกๆ ชวนปวดหัวอยู่เสมอ โดยเฉพาะใบหม่อนที่มักจะนำปัญหาเรื่องผู้หญิงมาให้บุ้งช่วยเหลืออยู่เป็นประจำ นอกจากนี้ใบหม่อนก็ยังมี น้าอสุนี (เพ็ชรทาย วงษ์คำเหลา) น้าชายอารมณ์ศิลป์ที่คอยทำทุกวิถีทางที่จะให้ใบหม่อนมีรสนิยมชอบผู้ชาย
เมื่อวันเปิดภาคเรียนมาถึง ชมรมภาพยนตร์ได้รับสมาชิกใหม่เข้ามา ซึ่งหนึ่งในนั้น คือ ต้นข้าว (บุศริน มโหทาน) รุ่นน้องปี 1 ที่เป็นถึงดาวคณะศิลปกรรม บุ้งประทับใจต้นข้าวแต่แรกเห็น จึงขอร้องให้ใบหม่อนช่วยให้เขาได้ใกล้ชิดกับต้นข้าว ในขณะที่ใบหม่อนเองก็กำลังอกหักและผิดหวังจาก น้ำตาล (สกาว เอื้อวิวัฒน์สกุล) แฟนสาวที่ทนพฤติกรรมรักๆ เล่นๆ ของใบหม่อนไม่ไหวอีกต่อไป
แต่แล้วความสัมพันธ์ของบุ้งและต้นข้าวที่พัฒนาขึ้น กลับทำให้เพื่อนรักเริ่มห่างกัน บุ้งกลายเป็นคนที่มีความรัก ในขณะที่ใบหม่อนเป็นฝ่ายถอยห่างออกมาจากชีวิตบุ้ง เพราะไม่อาจหาคำตอบให้กับความรู้สึกของตัวเองที่มีต่อเพื่อนสนิทได้
บาแก็ต

บาแก็ต  หรือ ขนมปังฝรั่งเศส เป็นขนมปังมีเอกลักษณ์พิเศษ ด้วยการทำเป็นทรงยาวกว่า 2 ฟุต เส้นผ่าศูนย์กลาง 2–3 นิ้ว เปลือกนอกแข็งกรอบ เนื้อในนุ่มเหนียว และเป็นโพรงอากาศ คนฝรั่งเศสมักจะไม่ใช้มีดฝานออกเป็นแผ่น ๆ แต่จะใช้วิธีบิออกเป็นชิ้น ๆ ด้วยมือ เพื่อรับประทานกับซุป ปาดเนยสด หรือประกอบทำเป็นแซนด์วิช
โดยปกติแล้วบาแก็ตจะมีเส้นผ่าศูนย์กลางอยู่ที่ 5–6 เซนติเมตร (2–2⅓ นิ้ว) และความยาวอยู่ที่ 65 เซนติเมตร (26 นิ้ว)
ใน พ.ศ. 2565 ความรอบรู้วิธีทำเชิงฝีมือและวัฒนธรรมบาแก็ตได้รับการบรรจุลงในรายการมรดกภูมิปัญญาทางวัฒนธรรมของยูเนสโก
ดิสคอกส์

ดิสคอกส์ (ย่อมาจาก discographies) เป็นเว็บไซต์และฐานข้อมูลที่เกี่ยวกับการบันทึกเสียงเพลง รวมทั้งการจำหน่ายในเชิงพาณิชย์ การเผยแพร่ในการจัดจำหน่าย และการค้าของเถื่อนหรือนอกค่ายเพลงที่จำหน่าย เซิร์ฟเวอร์ Discogs ปัจจุบันอยู่ภายใต้ชื่อโดเมน discogs.com ที่เป็นเจ้าของโดย Zink Media, Inc. และอยู่ในเมื่องพอร์ตแลนด์ รัฐออริกอน สหรัฐอเมริกา ในขณะที่เว็บไซต์จะแสดงรายการออกจำหน่ายในทุกประเภทและทุกรูปแบบ เป็นที่รู้จักกันโดยเฉพาะอย่างยิ่งเป็นหนึ่งในฐานข้อมูลออนไลน์ที่ใหญ่ที่สุดของดนตรีอิเล็กทรอนิกส์ที่จำหน่ายและเผยแพร่ในสื่อไวนิล Discogs ปัจจุบันมีเกือบ 4.5 ล้านที่เผยแพร่กว่า 3 ล้านศิลปิน ที่พบมากกว่า 540,000 ค่ายเพลง ส่วนที่มีเกือบ 175,000 บัญชีผู้ใช้ กับตัวเลขเหล่านี้เจริญเติบโตจากผู้ใช้อย่างต่อเนื่องได้เพิ่มที่มีไม่มีในรายการจำหน่ายในก่อนหน้าที่ลงไปยังเว็บไซต์ในเมื่อเวลาผ่านไป
โรคติดเชื้อ

โรคติดเชื้อ  เป็นโรคซึ่งเป็นผลจากการมีเชื้อจุลชีพก่อโรค อาทิไวรัส แบคทีเรีย รา โพรโทซัว ปรสิต หรือแม้กระทั่งโปรตีนที่ผิดปกติเช่นพรีออน เชื้อดังกล่าวอาจก่อให้เกิดโรคในสัตว์หรือพืชได้ โรคติดเชื้อจัดเป็นโรคติดต่อ  เนื่องจากสามารถติดต่อไปยังบุคคลอื่นหรือระหว่างสิ่งมีชีวิตในสปีชีส์เดียวกัน การติดต่อของโรคติดเชื้ออาจเกิดได้มากกว่า 1 ทาง รวมถึงการสัมผัสผู้ป่วยโดยตรง จุลชีพก่อโรคอาจถ่ายทอดไปโดยสารน้ำในร่างกาย อาหาร น้ำดื่ม วัตถุที่มีเชื้อปนเปื้อน ลมหายใจ หรือผ่านพาหะ
ซีทีทีเรเคิดส์

ZTT Records อีกชื่อหนึ่ง "Zang Tumb Tuum" และ "Zang Tuum Tumb" เป็นค่ายเพลงของ เทรวอร์ ฮอร์น แห่งวงเยส เดอะบั๊กเกิลส์ และ ดิอาร์ตออฟน็อยส์ ก่อตั้งในปี 1983 พอล มอเรย์ และ เทรวอร์ ฮอร์น โดยมี ซิงเกิลแรก บีทบอกซ์ เป็นเพลงแรกที่ออกจำหน่ายในค่ายเพลงนี้ และ ศิลปินที่อยู่สังกัดในยุค 80s 808 สเตจ, Propaganda 
Frankie Goes to Hollywood, Andrew Poppy, Das Psych-Oh Rangers, Roy Orbison, Grace Jones, Nasty Rox Inc, Hoodlum priest, Anne Pigalle
เฮาเสง

เฮาเสง หรือในภาษาจีนกลางว่า โหว เฉิง (#เปลี่ยนทาง ค.ศ. 198–199) เป็นขุนพลที่รับใช้ภายใต้ขุนศึกลิโป้และโจโฉในช่วงปลายราชวงศ์ฮั่นตะวันออกของจีน
ในบันทึกทางประวัติศาสตร์.
เดิมเป็นนายกองม้ารับใช้ลิโป้ภายหลังได้ร่วมมือกับซงเหียนและงุยซกหักหลังลิโป้และไปสวามิภักดิ์ต่อโจโฉ
เมื่อ ค.ศ. 198 ในช่วงยุทธการที่แห้ฝือที่มีการสู้รบระหว่างขุนศึกลิโป้กับโจโฉ (ได้รับการสนับสนุนจากเล่าปี่) ทัพของโจโฉล้อมลิโป้ที่แห้ฝือ (下邳; ปัจจุบันคือพีโจว มณฑลเจียงซู) และเปลี่ยนเส้นทางน้ำของแม่น้ำอี๋ (沂) และซื่อให้ไหลท่วมเมือง หลังจากนั้นสามเดือน ขวัญกำลังใจของกองทัพลิโป้ลดลงอย่างมาก และลูกน้องของเขาก็ค่อย ๆ ห่างเหินจากตัวเขาไป
เฮนรี ริช เอิร์ลที่ 1 แห่งฮอลแลนด์

เฮนรี ริช เอิร์ลแห่งฮอลแลนด์ที่ 1 (ภาษาอังกฤษ: Henry Rich, 1st Earl of Holland) (19 สิงหาคม ค.ศ. 1590 - 9 มีนาคม ค.ศ. 1649) เฮนรี ริชเป็นขุนนางและนักการทหารชาวอังกฤษ เฮนรี ริชเกิดเมื่อวันที่ 19 สิงหาคม ค.ศ. 1590 เป็นบุตรของโรเบิร์ต ริช เอิร์ลแห่งวอริคที่ 1และเพ็นนิโลพี เดเวอโรซ์ และป็นน้องชายของ โรเบิร์ต ริช เอิร์ลแห่งวอริคที่ 2 และเริ่มรับราชการเป็นนายทหาร ในปี ค.ศ. 1610 ในราชสำนักและไม่นานก็ได้เป็นคนโปรดของพระเจ้าเจมส์ที่ 1 แต่ในที่สุดก็สิ้นสุดลงเมื่อพระเจ้าชาร์ลส์ที่ 1 ขึ้นครองราชย์ 
เฮนรี ริชได้รับพระราชทานบรรดาศักดิ์เป็น “เอิร์ลแห่งฮอลแลนด์” ในปี ค.ศ. 1624 และในที่สุดก็ได้เป็นนายทัพฝ่ายนิยมกษัตริย์ในสงครามกลางเมืองอังกฤษ แต่ต่อมาถูกจับได้และถูกประหารชีวิตเมื่อวันที่ 9 มีนาคม ค.ศ. 1649 ในข้อหากบฏต่อแผ่นดิน
ง้าวมังกรเขียว

ง้าวมังกรเขียว เป็นอาวุธในตำนานที่กวนอูใช้อยู่ในนวนิยายอิงประวัติศาสตร์สมัยศตวรรษที่ 14 เรื่องสามก๊ก มันเป็นกวนเต่าซึ่งเป็นอาวุธชนิดหนึ่งของจีน
ประวัติ.
ง้าวมังกรเขียว  เป็นอาวุธโบราณและเป็นอาวุธคู่กายของกวนอูหนึ่งในห้าทหารเสือแห่งจ๊กก๊กเมื่อกวนอูตายในปีค.ศ. 219 ลิบองได้นำง้าวมังกรเขียวกลับมายังง่อก๊กและซุนกวนได้มอบง้าวนี้แก่พัวเจี้ยงต่อมาพัวเจี้ยงได้นำง้าวนี้ออกไปรบกับกวนหินลูกชายของกวนอูและกวนหินได้ฟันพัวเจี้ยงตายและนำง้าวมังกรเขียวกลับคืนมา
ดูเพิ่มง้าวมังกร.
ตั้งอยู่ที่วัด 关帝庙 (Guan Di
Miao) ณ มณฑลซานซี (山西)
ถ้ำมั่วเกา

ถ้ำมั่วเกา ("มั่วเกาคู") ตั้งอยู่ทางตะวันออกเฉียงใต้ของเมืองตุนหวง มณฑลกานซู่ สาธารณรัฐประชาชนจีน ในอดีตเป็นหนึ่งในจุดค้าขายและแลกเปลี่ยนวัฒนธรรมที่สำคัญในเส้นทางสายไหม ภายในถ้ำงดงามด้วยพุทธศิลป์จีนทั้งพระพุทธรูป และจิตรกรรมฝาผนัง ที่มีอายุกว่า 1,000 ปี ปัจจุบันได้ร่วมกันลงทะเบียนเป็นแหล่งมรดกโลก 
ถ้ำมั่วเกาพร้อมด้วยถ้ำหลงเหมิน และถ้ำยฺหวินกัง เป็นที่ที่รู้จักกันดีในจีนในฐานะเป็นแหล่งที่มีประติมากรรมโบราณอันงดงาม
มรดกโลก.
ถ้ำมั่วเกาได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 11 เมื่อปี พ.ศ. 2530 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังนี้
เจมส์ แกรม มาร์ควิสแห่งมอนท์โรสที่ 1

เจมส์ แกรม มาร์ควิสแห่งมอนท์โรสที่ 1  (25 ตุลาคม ค.ศ. 1612 - 21 พฤษภาคม ค.ศ. 1650) เจมส์ แกรม มาร์ควิสเป็นขุนนางและนักการทหารชาวสกอต เจมส์ แกรมเกิดเมื่อวันที่ 25 ตุลาคม ค.ศ. 1612 เป็นบุตรของจอห์น แกรม เอิร์ลแห่งมอนท์โรสที่ 4 และแมรี รูธเว็น ต่อมาก็สมรสกับแม็กดาเลน คาร์เนกี
เจมส์ แกรมเริ่มเข้าสงครามโดยการต่อสู้ข้างกลุ่มพันธสัญญาสกอตแลนด์ในสงครามสามอาณาจักร แต่ต่อมาหันไปสนับสนุน พระเจ้าชาร์ลส์ที่ 1 เมื่อสงครามกลางเมืองอังกฤษก่อตัวขึ้น ระหว่าง ค.ศ. 1644 ถึง ค.ศ. 1646 และอีกครั้งใน ค.ศ. 1650 เจมส์ แกรมเข้าต่อสู่ในฝ่ายนิยมกษัตริย์ ในที่สุดก็ถูกจับได้และถูกลงโทษโดยการแขวนคอโดยฝ่ายรัฐสภา
หลี่ เสียน (เจ้าชายแห่งราชวงศ์ถัง)

เจ้าชายหลี่เสียน (29 มกราคม ค.ศ. 655 - 13 มีนาคม ค.ศ. 684) พระนามรอง หมิงหยุน (明允) ได้รับการสถาปนาเป็น พระรัชทายาทจางหวาย (章懷) พระนามเดิม หลี่เต๋อ (李德) (ช่วง ค.ศ. 672 - 674) ทรงเป็นพระราชโอรสของจักรพรรดิถังเกาจง และ จักรพรรดินีอู่ ประสูติเมื่อ ค.ศ. 653 (พ.ศ. 1196) เมื่อเจ้าชายหลี่หงพระเชษฐาซึ่งเป็นพระรัชทายาทได้สวรรคตในปี ค.ศ. 675 (พ.ศ. 1218) ขณะพระชนม์เพียง 23 พรรษา องค์ชายหลี่เสียนจึงขึ้นเป็นองค์รัชทายาทแทนดำรงตำแหน่งอยู่ได้ 8 ปีก็ถูกถอดในปี ค.ศ. 683 ก่อนจักรพรรดิถังเกาจงสวรรคตได้ไม่นานขณะพระชนม์ได้ 30 พรรษา โดยถูกเนรเทศไป เสฉวน และสิ้นพระชนม์ที่นั้นในปีต่อมาขณะพระชนม์ได้ 31 พรรษา
ถ้ำยฺหวินกัง

ถ้ำผายฺหวินกัง ("ยฺหวินกังฉือคู") คือแหล่งมรดกโลกที่ตั้งอยู่ในเขตเมืองต้าถง มณฑลชานซี ประเทศจีน เป็นสถานที่ที่มีถ้ำน้อยใหญ่จำนวนกว่า 252 ถ้ำ และแต่ละถ้ำยังเป็นที่ประดิษฐานพระพุทธรูปกว่า 51,000 องค์ ถ้ำผาแห่งนี้ได้แสดงถึงยุคทองทางพุทธศาสนาของจีนในช่วงคริสต์ศตวรรษที่ 5 และ 6 ได้อย่างชัดเจน
ถ้ำยฺหวินกังจัดว่าเป็น 1 ใน 3 แหล่งปฏิมากรรมโบราณ ที่มีชื่อเสียงที่สุดในจีน อันประกอบด้วยถ้ำมั่วเกา ถ้ำหลงเหมิน และถ้ำยฺหวินกัง
ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2550
มรดกโลก.
ถ้ำยฺหวินกังได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 25 เมื่อปี พ.ศ. 2544 ที่กรุงเฮลซิงกิ ประเทศฟินแลนด์ ด้วยข้อกำหนดและหลักเกณฑ์ในการพิจารณา ดังนี้
แหล่งขุดค้นทางโบราณคดีมนุษย์ปักกิ่ง โจวโข่วเตี้ยน

แหล่งขุดค้นทางโบราณคดีมนุษย์ปักกิ่ง โจวโข่วเตี้ยน ("โจวโข่วเตี้ยนเป่ยจิงเหรินอี๋จี่") คือแหล่งมรดกโลกที่ตั้งอยู่ในเขตกรุงปักกิ่ง ประเทศสาธารณรัฐประชาชนจีน เป็นแหล่งขุดค้นพบกระดูกของมนุษย์ปักกิ่ง ซึ่งมีชีวิตอยู่ประมาณ 200,000 ถึง 750,000 ปีก่อน ค้นพบครั้งแรกเมื่อราวปี พ.ศ. 2464 - 2466 (ค.ศ. 1921 - 1923) โดยนักธรณีวิทยาชาวสวีเดน โยฮัน กันเนอร์ อันเดอส์สัน (Johan Gunnar Andersson)
มรดกโลก.
แหล่งขุดค้นทางโบราณคดีมนุษย์ปักกิ่ง โจวโข่วเตี้ยนได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2530 ที่กรุงวิลนีอุส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังนี้
เขาหลู

เขาหลู  คือแหล่งมรดกโลกที่ตั้งอยู่ในมณฑลเจียงซี ประเทศสาธารณรัฐประชาชนจีน เป็นหนึ่งในสถานที่ศูนย์กลางทางจิตวิญญาณทั้งศาสนาพุทธ ลัทธิขงจื๊อ และลัทธิเต๋า ของวัฒนธรรมจีน
มรดกโลก.
เขาหลูได้ลงทะเบียนเป็นมรดกโลกภายใต้ชื่อ "อุทยานแห่งชาติเขาหลู" ในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
เคลลี คาร์ลสัน

เคลลี คาร์ลสัน  เป็นนักแสดงและนางแบบชาวอเมริกัน เป็นที่รู้จักในบทบาทคิมเบอร์ เฮนรี ใน "เล่ห์ศัลยกรรม"
อาชีพ.
เคลลีเติบโตในเมืองบลูมิงตัน รัฐมินนิโซตา และเข้าเรียนที่ Academy of Holy Angels ในเมืองริชฟิลด์ รัฐมินนิโซตา นอกจากอาชีพการแสดงแล้ว เธอยังเคยเป็นนางแบบ รวมถึงนางแบบโฆษณาให้กับแว่นกันแดด Miller Lite, Rembrandt และ Olivier People เธอปรากฏตัวในนิตยสารแม็กซิมฉบับเดือนสิงหาคม ค.ศ. 2004 และขึ้นปกนิตยสารสตัฟฟ์ ฉบับเดือนตุลาคม ค.ศ. 2004
เคลลีเป็นโฆษกของ Smile Network International ซึ่งเป็นองค์กรด้านมนุษยธรรมในรัฐมินนิโซตาที่ให้บริการศัลยกรรมตกแต่งและบริการด้านสุขภาพที่เกี่ยวข้องแก่เด็กและผู้ใหญ่วัยหนุ่มสาวที่ยากไร้ในประเทศกำลังพัฒนา เคลลีเป็นนักขี่ม้าตั้งแต่อายุ 7 ขวบ เธอได้โน้มน้าวให้ออกกฎหมายเพื่อป้องกันไม่ให้ขนส่งม้าอย่างไร้มนุษยธรรมไปยังโรงฆ่าสัตว์ในเม็กซิโกและแคนาดา ตลอดจนการต้อนม้าป่าโดยเจ้าหน้าที่ของรัฐในเดือนมกราคม ค.ศ. 2010
เคลลีเริ่มต้นการแสดงโดยแสดงในละครเวทีเรื่อง Vanities, Cheaters, Girls Guide to Chaos, แมงมุมเพื่อนรัก และ Can't Trust the Mate ในปี ค.ศ. 2001 เคลลีได้รับการจัดอันดับให้อยู่ใน 50 ผู้หญิงที่สวยที่สุดของนิตยสาร Tear Sheet และยังได้ปรากฏตัวเป็นนักแสดงประกอบในภาพยนตร์เรื่อง 3000 ไมล์สู่เกรซแลนด์ โดยรับบทเป็นสมาชิกแก๊งมอเตอร์ไซค์ ในปี ค.ศ. 2003 เธอเป็นแขกรับเชิญในตอนแรกของซีรีส์ดรามาของช่องเอฟเอ็กซ์เรื่องเล่ห์ศัลยกรรม (Nip/Tuck) ตัวละครของเธอคิมเบอร์ เฮนรี ได้รับความนิยมอย่างรวดเร็วจากผู้ชม และเธอก็ปรากฏตัวในหลายตอนของซีซันแรกและซีซันที่สอง ในที่สุดก็กลายเป็นนักแสดงประจำในซีซันที่สามของซีรีส์ เธอยังคงอยู่กับซีรีส์นี้จนกระทั่งปิดกล้องในเดือนมีนาคม ค.ศ. 2010
นอกจากเล่ห์ศัลยกรรมแล้ว เธอยังแสดงในภาพยนตร์หลายเรื่อง เช่น Paparazzi (2004), คนคลั่ง ล่าทะลุสุดขีดนรก (2006), หนังแผ่นภาคต่อเรื่อง Starship Troopers 2: Hero of the Federation (2004) และบทสมทบในภาพยนตร์ตลกเรื่องกั๊กใจให้เพื่อนเลิฟ (2008) แสดงร่วมกับแพทริก เดมป์ซีย์และมิเชล โมนาแกน เธอยังเป็นแขกรับเชิญใน Everwood, , , Monk และ The Finder เธอยังอยู่ในอันดับที่ 43 ใน Hot 100 ของนิตยสารแม็กซิม ของปี ค.ศ. 2005 และอันดับที่ 94 ใน Hot 100 ของปี ค.ศ. 2007
เธอได้รับเลือกให้แสดงในภาพยนตร์เรื่อง Dead of Winter ในปี 2007 (ต่อมาเปลี่ยนชื่อเป็น Killer Movie) ร่วมกับ Leighton Meester และ Kaley Cuoco แต่ถูกแทนที่ด้วยอดีตสมาชิกวงพุสซีแคตดอลส์ ที่ผันตัวมาเป็นนักแสดงคือ Cyia Batten ก่อนการถ่ายทำจะเริ่มขึ้น เนื่องจากความแตกต่างทางความคิดระหว่างเธอกับผู้กำกับ หลังจากเสร็จสิ้นการถ่ายทำตอนสุดท้ายของ Nip/Tuck ในปี ค.ศ. 2009 เคลลีก็ได้แสดงในภาคต่อของ Melrose Place ทางเดอะซีดับเบิลยู โดยรับบทเป็นมาดามฮอลลีวูด เธอยังปรากฏตัวสั้น ๆ ในภาพยนตร์โทรทัศน์ของแคนาดาเรื่อง Degrassi Goes Hollywood เมื่อปี ค.ศ. 2009 เธอเคยปรากฏตัวใน Ghostfacers ภาคแยกออนไลน์ของซีรีส์ดาร์กแฟนตาซีเรื่องซูเปอร์เนเชอรัล ของเดอะซีดับเบิลยู
บริติชอินเดียนโอเชียนเทร์ริทอรี

บริติชอินเดียนโอเชียนเทร์ริทอรี  หรือ หมู่เกาะชาโกส เป็นอาณานิคมโพ้นทะเลของสหราชอาณาจักร ตั้งอยู่ในมหาสมุทรอินเดีย ซึ่งอยู่ครึ่งทางระหว่างแอฟริกากับอินโดนีเซีย อาณาเขตครอบคลุมอะทอลล์ทั้ง 6 แห่งที่เชื่อมต่อถึงกัน ซึ่งเป็นส่วนหนึ่งของหมู่เกาะชาโกส มีพื้นที่ทั้งหมดประมาณ 60 ตารางกิโลเมตร เกาะที่ใหญ่ที่สุดคือเกาะดีเอโกการ์ซีอา ซึ่งเป็นสถานที่ตั้งของกองกำลังผสมสหราชอาณาจักรและสหรัฐอเมริกา
ประวัติ.
ชาวเกาะมัลดีฟส์ รู้จักหมู่เกาะชาโกสเป็นอย่างดี ในตำนานของมัลดีฟส์ พวกเขารู้จักในชื่อ Feyhandheebu  หรือ Hollhavai (ชื่อหลังเป็นคำเรียกโดยชาวเกาะมัลดีฟส์ทางใต้ ที่อยู่ใกล้กับหมู่เกาะชาโกส) จากเรื่องเล่าของชาวเกาะมัลดีฟส์ทางใต้ เมื่อมีพ่อค้าหรือชาวประมงประสบเหตุสูญหายในทะเล ก็มักจะพบว่าติดอยู่บนเกาะของหมู่เกาะชาโกส และในที่สุดพวกเขาจะถูกช่วยเหลือและได้เดินทางกลับบ้าน อย่างไรก็ตาม หมู่เกาะนี้ถูกพิจารณาว่าอยู่ไกลเกินไปจากศูนย์อำนาจของราชวงศ์มัลดีฟส์ในการที่จะตั้งถิ่นฐานอย่างถาวร ดังนั้นหมู่เกาะชาโกสจึงถูกละเลยจากประเทศเพื่อนบ้านดังกล่าว
เกาะต่าง ๆ ของหมู่เกาะชาโกสถูกทำแผนที่โดยวัชกู ดา กามา  ในช่วงต้นของคริสต์ศตวรรษที่ 16 ต่อมาในคริสต์ศตวรรษี่ 18 ฝรั่งเศสได้อ้างสิทธิ์ในดินแดนโดยเป็นส่วนหนึ่งของมอริเชียส พวกเขาตั้งถิ่นฐานครั้งแรกโดยชาวฝรั่งเศสในอาณานิคมมอริเชียส ได้นำแรงงานทาสชาวแอฟริกันและแรงงานชาวอินเดียมาทำการปลูกสวนมะพร้าว ในปี พ.ศ. 2353 มอริเชียสได้ถูกยึดครองโดยสหราชอาณาจักรโดยฝรั่งเศสยอมยกดินแดนให้ตามสนธิสัญญาปารีส (ค.ศ. 1814), (เพื่อการยุติสงครามมหาสัมพันธมิตรครั้งที่ 6) 
ในปี 2508 สหราชอาณาจักรแยกหมู่เกาะชาโกสออกจากมอริเชียส และแยกเกาะ Aldabra, Farquhar และ Desroches (Des Roches) จากเซเชลส์ มาจัดตั้งเป็น บริติชอินเดียนโอเชียนเทร์ริทอรี วัตถุประสงค์เพื่อสนับสนุนในการก่อสร้างหน่วยงานทางทหาร เพื่อดูแลผลประโยชน์ของสหราชอาณาจักรและสหรัฐอเมริกา หมู่เกาะถูกจัดตั้งเป็นดินแดนโพ้นทะเลของสหราชอาณาจักร ในวันที่ 8 พฤศจิกายน พ.ศ. 2508 ต่อมาในวันที่ 23 มิถุนายน พ.ศ. 2519 เกาะ Aldabra, Farquhar และ Desroches ได้กลับไปเป็นส่วนหนึ่งของประเทศเซเชลส์ ซึ่งเป็นผลของการประกาศเอกราช หลังจากนั้นบริติชอินเดียนโอเชียนเทร์ริทอรี จึงประกอบด้วยเกาะหลักเพียงหกกลุ่มของหมู่เกาะชาโกสเท่านั้น
ในปี พ.ศ. 2533 ธงของบริติชอินเดียนโอเชียนเทร์ริทอรีได้ถูกนำมาใช้เป็นครั้งแรก ผืนธงประกอบด้วยภาพสัญลักษณ์ของธงสหภาพ (Union Jack), มีภาพของมหาสมุทรอินเดียซึ่งเป็นที่ตั้งของหมู่เกาะในรูปแบบของริ้วคลื่นสีขาวและน้ำเงิน และมีภาพต้นมะพร้าวเหนือภาพของมงกุฎแห่งบริเตน
เมื่อวันที่ 22 พฤษภาคม 2025 สหราชอาณาจักรได้ลงนามในสนธิสัญญายกหมู่เกาะดังกล่าวให้กับมอริเชียส โดยยังคงควบคุมฐานทัพทหารดิเอโกการ์เซียโดยจ่ายค่าเช่ารายปีให้กับมอริเชียส
อะห์มัด อัลมุฮัมมะดี

อะห์มัด อัลมุฮัมมะดี (เกิด 9 กันยายน ค.ศ. 1987) เป็นนักฟุตบอลชาวอียิปต์ ลงเล่นตำแหน่งปีกให้กับทีมชาติอียิปต์ โดยเขาเป็นส่วนหนึ่งของทีมชาติในการคว้าแชมป์แอฟริกาคัพออฟเนชันส์ในปี 2008 และ 2010 อัลมุฮัมมะดีย้ายไปเล่นให้กับซันเดอร์แลนด์ในพรีเมียร์ลีกเมื่อปี ค.ศ. 2010 โดยเป็นการยืมตัวจากสโมสรอีเอ็นพีพีไอ เขาลงเล่นในลีกมากกว่า 200 นัดให้กับซันเดอร์แลนด์และฮัลล์ ก่อนที่จะย้ายไปแอสตันวิลลาในช่วงฤดูร้อน 2017
เกียรติประวัติ.
ฮัลล์ซิตี
อียิปต์
ส่วนตัว
อะห์มัด ฮะซัน มะห์ญูบ

อะห์มัด ฮะซัน มะห์ญูบ (อาหรับ: أحمد حسن محجوب; เกิด 5 มีนาคม ค.ศ. 1993) หรือ กูกา หรือ โกกา เป็นนักฟุตบอลอาชีพชาวอียิปต์ ปัจจุบันลงเล่นให้กับสปอร์ติกกลูบีดีบรากาและทีมชาติอียิปต์ในตำแหน่งกองหน้า
ช่วงที่เล่นให้กับทีมชาติอายุไม่เกิน 20 ปี กูกาเคยเข้าร่วมแข่งขันฟุตบอลโลกเยาวชนอายุไม่เกิน 20 ปี 2013 โดยเขาทำสองประตูในการพบกับอิรัก และอังกฤษ นอกจากนี้ยังจ่ายบอลสำเร็จในนัดที่พบกับชิลี
ในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
สถาบันภาพยนตร์อังกฤษ

สถาบันภาพยนตร์อังกฤษ ((BFI); คำย่อ: บีเอฟไอ) เป็นองค์กรการกุศลและภาพยนตร์ ตามกฎหมายของสหราชอาณาจักร ทำหน้าที่ส่งเสริมและรักษาผลงานภาพยนตร์และโทรทัศน์ของสหราชอาณาจักร 
ก่อตั้งขึ้นโดยได้รับพระบรมราชานุญาต (Royal Charter) สนับสนุนและส่งเสริมการพัฒนาศิลปะทางด้านภาพยนตร์ โทรทัศน์ และภาพเคลื่อนไหว ทั่วสหราชอาณาจักร เพื่อส่งเสริมการใช้งานเพื่อประโยชน์ของการเก็บบันทึกชีวิตร่วมสมัยและขนบธรรมเนียม เพื่อส่งเสริมการศึกษาเกี่ยวกับภาพยนตร์ โทรทัศน์ และภาพเคลื่อนไหวโดยทั่วไป และผลกระทบต่อสังคม เพื่อส่งเสริมการเข้าถึงและเห็นคุณค่าของภาพยนตร์กว้างที่สุด ทั้งภาพยนตร์อังกฤษและของโลก และเพื่อสร้าง ดูแล และพัฒนาคอลเลกชันต่างๆ ที่สะท้อนถึงประวัติของภาพเคลื่อนไหวและมรดกของสหราชอาณาจักร
กิจกรรมของบีเอฟไอ.
คลังภาพยนตร์.
สถาบันบีเอฟไอบำรุงรักษาคลังภาพยนตร์ที่ใหญ่ที่สุดในโลก เรียกว่า คลังภาพยนตร์แห่งชาติ บีเอฟไอ (BFI National Archive) เดิมเรียกว่า ห้องสมุดภาพยนตร์แห่งชาติ (ปี 1935-1955) คลังภาพยนตร์แห่งชาติ (ปี 1955-1992) และคลังภาพยนตร์และโทรทัศน์แห่งชาติ (ปี 1993-2006)  คลังข้อมูลนี้จัดเก็บภาพยนตร์ประเภทบันเทิง มากกว่า 50,000 เรื่อง ประเภทสารคดี มากกว่า 100,000 เรื่อง และรายการโทรทัศน์ประมาณ 625,000 โปรแกรม คอลเลกชันส่วนใหญ่เป็นเนื้อหาของอังกฤษ แต่ก็มีผลงานสำคัญ ๆ ในระดับนานาชาติจากทั่วโลก คลังข้อมูลนี้เก็บรวบรวมภาพยนตร์ที่มีนักแสดงชาวอังกฤษที่สำคัญ ๆ และผลงานของผู้กำกับชาวอังกฤษ
การศึกษา.
สถาบันบีเอฟไอมีโครงการริเริ่มทางด้านการศึกษาจำนวนหนึ่ง โดยเฉพาะอย่างยิ่งเพื่อสนับสนุนการสอนทางด้านภาพยนตร์และสื่อในโรงเรียน ในปลายปี 2012 สถาบันได้รับงบจากกระทรวงศึกษา เพื่อสร้างเครือข่าย "BFI Film Academy" 
เทศกาล.
สถาบันบีเอฟไอมีการจัดเทศกาลรายปี คือ London Film Festival โดยมี  และที่เน้นกลุ่มเยาวชน คือ Future Film Festival.
กิจกรรมอื่น ๆ.
บีเอฟไอเผยแพร่นิตยสารรายเดือน "Sight & Sound" และจัดทำภาพยนตร์ในรูปของ Blu-ray, DVD และหนังสือ สถาบันดำเนินงาน"ห้องสมุดแห่งชาติ BFI "(ห้องสมุดอ้างอิง) และบำรุงรักษาฐานข้อมูลที่เรียกว่า BFI Film & TV Database และ Summary of Information on Film and Television (SIFT) ซึ่งเป็นฐานข้อมูลเครดิตของแต่ละการผลิต ข้อมูลเรื่องย่อ (synopses) และสารสนเทศอื่นๆ เกี่ยวกับการผลิตภาพยนตร์และโทรทัศน์. SIFT มีคอลเลกชันที่รวบรวมภาพนิ่งราว 7 ล้านภาพ (เฟรม) จากภาพยนตร์และโทรทัศน์
สถาบันได้ร่วมผลิตภาพยนตร์สารคดีและซีรีส์โทรทัศน์จำนวนหนึ่งที่มีเนื้อหาจากคลังภาพยนตร์แห่งชาติ (BFI National Archive) ร่วมกับ BBC รวมถึงภาพยนตร์ "The Lost World of Mitchell & Kenyon", "The Lost World of Friese-Greene "และ "The Lost World of Tibet"
ร็อด เคลเลอร์

พลตรี ร็อดนีย์ เฟรเดอริก เลโอโปลด์ เคลเลอร์ ซีบีอี (2 ตุลาคม ค.ศ. 1900 – 21 มิถุนายน ค.ศ. 1954) เป็นนายทหารกองทัพบกแคนาดาที่มีชื่อเสียง โดยเป็นผู้บังคับบัญชาระดับกองพลในสงครามโลกครั้งที่สอง เขาได้บัญชาการกองทหารราบแคนาดาที่ 3 บุกหาดจูโนระหว่างปฏิบัติการดีเดย์
ภูมิหลัง.
ร็อด เคลเลอร์ เข้าศึกษาที่ราชวิทยาลัยการทหาร ที่คิงส์ตัน รัฐออนแทรีโอ ในปีสุดท้ายของสงครามโลกครั้งที่หนึ่ง ครั้นเมื่อสำเร็จการศึกษา เขาได้เข้าร่วมกรมทหารราบเบาแห่งองค์หญิงแพทริเซีย ซึ่งเป็นหนึ่งในกองทหารของกองกำลังถาวรแห่งประเทศแคนาดา เช่นเดียวกับนายทหารชาวแคนาดาอีกหลายคนในยุคนั้น เขาได้เข้าเรียนที่วิทยาลัยเสนาธิการทหาร แคมเบอร์รี
ราชการสงคราม.
เมื่อประเทศแคนาดาเข้าสู่สงคราม ร็อด เคลเลอร์ ได้รับการส่งตัวไปนอกประเทศในฐานะนายทหารฝ่ายเสนาธิการกองพลน้อย เขาได้รับคำสั่งจากกรมทหารราบเบาแห่งองค์หญิงแพทริเซียในปี ค.ศ. 1941 และไม่กี่เดือนต่อมา ก็ได้รับการเลื่อนตำแหน่งเป็นทหารผู้บัญชาการกองทหารราบแคนาดาที่ 1 เคลเลอร์ได้เป็นพลตรีและระหว่างวันที่ 8 กันยายน ค.ศ. 1942 ถึงวันที่ 8 สิงหาคม ค.ศ. 1944 เขาทำหน้าที่เป็นนายพลผู้บังคับบัญชากองทหารราบแคนาดาที่ 3 พลตรีเคลเลอร์ได้รับความนิยมจากกองกำลังของเขา โดยชื่นชมกิริยาอาการและภาษาที่ตรงไปตรงมาของเขา อย่างไรก็ตาม จากปัญหาการดื่มและการละเมิดมาตรการรักษาความปลอดภัยหลายครั้งก่อนดีเดย์ ส่งผลให้เขาสูญเสียการสนับสนุนทั้งจากนายทหารระดับสูงและลูกทีม
ในช่วงเดือนแรกที่แคว้นนอร์ม็องดี ได้มีการสังเกตว่าเขา"อกสั่นขวัญแขวนและกระสับกระส่าย" หัวหน้าทีมในกองกำลังอังกฤษที่ 1 และกองกำลังอังกฤษที่ 2 พิจารณาว่าเขาไม่เหมาะที่จะเป็นผู้บัญชาการกองกำลัง แต่พลโทกาย ไซมอนส์ ผู้ซึ่งได้รับคำสั่งให้ออกคำสั่งกองกำลังแคนาดาที่ 2 เข้าประจำการในแคว้นนอร์ม็องดี ได้ตัดสินใจให้เขาเกิดความโล่งใจ โดยปฏิเสธการลาออก ซึ่งเคลเลอร์เองก็ยอมรับกับความเครียด ระหว่างการรบที่ก็อง เคลเลอร์ควบคุมปฏิบัติการวินด์เซอร์ได้ไม่ดี ในการส่งกองกำลังเสริมเข้ามาเพื่อจัดการกับกองพล และมอบอำนาจการวางแผนให้แก่หนึ่งในกองพันของเขา เคลเลอร์ยังเป็นที่ทราบกันว่ามีความประหม่าในเดือนสิงหาคม และข่าวลือเริ่มแพร่กระจายออกไปในส่วนที่ว่า"เคลเลอร์เป็นคนขลาด"
แม้จะมีการร้องเรียนต่อจากเบื้องบนและเบื้องล่าง ไซมอนส์ และพลเอกแฮรี คีราร์ ที่เขาชื่นชม ต่างก็ปฏิเสธที่จะปลดตำแหน่ง ทว่า เคราะห์กรรมแทรกแซงเมื่อเขาถูกยิงจากพวกเดียวกันในวันที่ 8 สิงหาคม เครื่องบินทิ้งระเบิดของสหรัฐได้ทิ้งระเบิดแบบปูพรมระหว่างปฏิบัติการโททอลไลซ์ เคลเลอร์จึงไม่ได้รับคำสั่งทางทหารอีกต่อไป เขาเสียชีวิตในสิบปีต่อมา (ค.ศ. 1954) ขณะเยี่ยมเยือนแคว้นนอร์ม็องดี
มรดกสืบทอด.
จากการเข้าศึกษาที่ราชวิทยาลัยการทหารแห่งประเทศแคนาดาในปี ค.ศ. 1917 ได้มีการนำเสนอภาพสีน้ำมันหมายเลข 1341 เป็นภาพพลตรี ร็อด เคลเลอร์ ในปี ค.ศ. 1965
แคทเธอรีน วอเตอร์สตัน

แคทเธอรีน บอยเยอร์ วอเตอร์สตัน (เกิด 3 มีนาคม ปี ค.ศ. 1980)  หรือรู้จักกันในชื่อ แคทเธอรีน วอเตอร์สตัน เป็นนักแสดงชาวอเมริกัน เธอมีภาพยนตร์ใหญ่เรื่องแรก คือ "Michael Clayton" (2007) จากนั้นเธอก็รับบทแสดงสมทบในภาพยนตร์ต่าง ๆ รวมถึง "Robot & Frank," "Being Flynn" (ที้งสองปี 2012) และ "The Disappearance of Eleanor Rigby: Her" (2013) ก่อนที่เธอประสบความสำเร็จในบทของ Shasta Fay Hepworth ใน "Inherent Vice" (2014) กำกับโดย Paul Thomas Anderson ในปี 2015 เธอสวมบท คริสแอน แบรนแนน ใน "Steve Jobs" และเธอแสดงนำในภาพยนตร์ภาคต่อจากชุด "แฮร์รี่ พอตเตอร์" คือ "Fantastic Beasts and Where to Find Them" (2016) ตามด้วยภาพยนตร์ ' (2017) และ ' (2018)
ชีวิตช่วงแรก.
แคทเธอรีน บอยเยอร์ วอเตอร์สตัน เกิดวันที่ 3 มีนาคม ปี 1980 ที่เวสต์มินสเตอร์ ลอนดอน ลูกสาวของพ่อแม่ชาวอเมริกัน แม่ของเธอ Lynn Louisa (สกุลเดิม Woodruff) เป็นอดีตนางแบบ พ่อ Sam Waterston เป็นนักแสดงที่ได้รับการเสนอชื่อเข้าชิงรางวัลออสการ์  พี่สาว Elisabeth Waterston เป็นนักแสดง และน้องชาย Graham Waterston เป็นผู้กำกับ เธอยังมีพี่ชายร่วมบิดา James Waterston เป็นนักแสดงด้วย เธอจบการศึกษาจากโรงเรียน Loomis Chaffee ในปี 1998 ได้รับปริญญาตรี BFA สาขาการแสดงจาก Tisch School of the Arts มหาวิทยาลัยนิวยอร์ก
อาชีพ.
ในปี 2007 วอเตอร์สตันแสดงละครเวที "Los Angeles" ของ Julian Sheppard และในปี 2008 ละครเวที "Kindness" โดย Adam Rapp  ในปี 2010 เธอแสดงบทของ Gena ในละครเวทีต้นตำรับบรอดเวย์ "Bachelorette" ซึ่งนำไปผลิตเป็นภาพยนตร์ในชื่อเดียวกันโดยมี Lizzy Caplan แสดงบทเดียวกันนั้นในปี 2011 เธอได้รับบท Anya ใน Classic Stage Company ในละครที่นำกลับมาผลิตใหม่เรื่อง "The Cherry Orchard".
ในปี 2011 วอเตอร์สตันแสดง "Dreams of Flying", "Dreams of Falling" ของ Adam Rapp เช่นกันที่ Classic Stage Company
โคตาบาโต (เมือง)

โคตาบาโต (มากินดาเนา: "Kuta Wato"; เซบัวโน: "Cotabato") เป็นเมืองอิสระในจังหวัดมากินดาเนาเดลนอร์เต ประเทศฟิลิปปินส์ มีประชากร 299,438 คนในปี ค.ศ. 2015
แม้ว่าโคตาบาโตจะเป็นศูนย์กลางของเขตปกครองตนเองบังซาโมโรในมินดาเนามุสลิม แต่ในด้านการปกครอง ถือว่าอยู่ในเขตโซกซาร์เจน เมืองนี้ถือเป็นเมืองอิสระที่ไม่ขึ้นกับจังหวัดมากินดาเนาเดลนอร์เตซึ่งเป็นที่ตั้งของเมือง แต่ในทางภูมิศาสตร์ เมืองนี้จะถูกรวมอยู่ในจังหวัดด้วย โดยชื่อเมืองมีการใช้คำว่า "ซิตี" ต่อท้าย เพื่อไม่ให้สับสนกับจังหวัดโคตาบาโต
โครงสร้างพื้นฐาน.
การขนส่ง.
ท่าอากาศยานโคตาบาโต มีเที่ยวบินไปยังมะนิลา, เซบู และซัมบวงกา ให้บริการโดยสายการบินเซบูแปซิฟิกและฟิลิปปินส์แอร์ไลน์
สามารถเชื่อมต่อกับเมืองอื่น ๆ บนเกาะมินดาเนาโดยรถโดยสารประจำทาง รถจี๊ปนีย์ และรถตู้ขนาดเล็ก
ผู้ให้บริการรถโดยสาร:
ได้แก่ มินิแคบ และรถสามล้อ ค่าโดยสารเริ่มต้นที่ 7 เปโซ นอกจากนี้ยังมีรถแท็กซี่
คีดาปาวัน

คีดาปาวัน เป็นเมืองศูนย์กลางของจังหวัดโคตาบาโต ประเทศฟิลิปปินส์ มีประชากร 140,195 คนในปี ค.ศ. 2015 ตั้งอยู่บริเวณเชิงภูเขาอาโป เป็นจุดหมายปลายทางด้านการท่องเที่ยวในช่วงเดือนตุลาคม-ธันวาคม และช่วงฤดูร้อน โดยกิจกรรมท่องเที่ยวที่สำคัญคือการปีนภูเขา
คีดาปาวันมีความเสี่ยงจากพายุไต้ฝุ่นที่ค่อนข้างน้อย และมีสภาพภูมิอากาศที่ไม่รุนแรง แบ่งออกเป็น 2 ฤดู คือฤดูฝนและฤดูแล้ง เดือนที่อากาศเย็นสุดคือธันวาคม-มกราคม ส่วนเดือนที่อากาศร้อนสุดคือเมษายนและพฤษภาคม
ทางหลวงแผ่นดินหมายเลข 1069

ทางหลวงแผ่นดินหมายเลข 1069 (สายบางมูลนาก–ดงขุย) เป็นทางหลวงแผ่นดินในจังหวัดพิจิตรและจังหวัดเพชรบูรณ์ ระยะทางตลอดทั้งสาย 52.009 กิโลเมตร
รายละเอียดของเส้นทาง.
ทางหลวงแผ่นดินหมายเลข 1069 เริ่มตั้งแต่จุดสิ้นสุดของถนนร่วมจิตบันดาล ซึ่งดูแลรับผิดชอบโดยเทศบาลเมืองบางมูลนาก ซึ่งตรงกับกิโลเมตรที่ 0+000 ของทางหลวงสายนี้ โดยทางหลวงสายนี้มุ่งหน้าไปทางทิศตะวันออก ผ่านศูนย์ชัยพัฒนาการเกษตรสิรินธร ผ่านบ้านบางลำภู บ้านหนองเต่า บ้านห้วยเขน บ้านวังตะกู (อำเภอบางมูลนาก) บ้านสำนักขุนเณร บ้านวังหินแรง แล้วตัดกับทางหลวงแผ่นดินหมายเลข 11 ที่สี่แยกวังงิ้ว (อำเภอดงเจริญ) ที่กิโลเมตรที่ 26+765 แล้วผ่านบ้านวังเรือน บ้านวังกะทะ เมื่อมาถึงบ้านวังก้านเหลือง หรือบ้านตลิ่งชัน แนวเส้นทางนี้จะเลี้ยวไปทางทิศตะวันออกเฉียงเหนือ บริเวณสามแยกตลิ่งชัน ที่กิโลเมตรที่ 38+780 โดยมีทางหลวงแผ่นดินหมายเลข 1286 แยกออกไปทางทิศใต้ (ทางไปเขาแม่แก่) แล้วสิ้นสุดเขตความรับผิดชอบของแขวงทางหลวงพิจิตร ที่กิโลเมตรที่ 39+004 และเริ่มเขตความรับผิดชอบของแขวงทางหลวงเพชรบูรณ์ที่ 2 (บึงสามพัน) และสิ้นสุดสายทางที่แยกทางหลวงแผ่นดินหมายเลข 113 (บริเวณบ้านดงขุย อำเภอชนแดน) รวมระยะทางทั้งสิ้น 52.009 กิโลเมตร
เดิมทางหลวงสายนี้ มีเส้นทางที่เป็นส่วนต่อขยายเพิ่มเติมไปยังเขตเทศบาลเมืองบางมูลนาก (ช่วงทางเข้าตลาดบางมูลนาก) ซึ่งเป็นทางหลวงแนวเข้าเมือง โดยมีจุดเริ่มต้น ตั้งแต่บริเวณแยกทางหลวงแผ่นดินหมายเลข 1069 (แนวเส้นทางปัจจุบัน) ที่กิโลเมตรที่ 0+400 โดยมุ่งหน้าไปทางทิศตะวันตกเฉียงเหนือ แล้วโค้งไปทางทิศตะวันตก ผ่านทางรถไฟสายเหนือ แล้วไปบรรจบทางหลวงแผ่นดินหมายเลข 1067 บริเวณแยกตลาดบางมูลนาก ในอดีตเส้นทางดังกล่าวเคยเป็นส่วนหนึ่งของทางหลวงแผ่นดินหมายเลข 1069 ปัจจุบันนี้เส้นทางดังกล่าว อยู่ในความดูแลของเทศบาลเมืองบางมูลนากไปแล้ว
การแบ่งตอนควบคุม.
ทางหลวงแผ่นดินหมายเลข 1069 แบ่งเขตการควบคุมออกเป็น 2 ตอน ได้แก่
วลาดิมีร์ นิกิติน

วลาดิมีร์ นิกิติน (Vladimir Nikitin) ชื่อจริง วลาดิมีร์ โอเลโกวิช นิกิติน (Vladimir Olegovich Nikitin) นักมวยสากลสมัครเล่นชาวรัสเซีย เกิดเมื่อ 25 มีนาคม พ.ศ. 2533 ที่ สาธารณรัฐโกมี ประเทศรัสเซีย ติดทีมชาติรัสเซียเข้าแข่งขันกีฬาโอลิมปิก พ.ศ. 2559 ที่ รีโอเดจาเนโร ประเทศบราซิลในรุ่นแบนตัมเวท รอบแรก ชนะ โบเอ วาราวารา จาก วานูวาตู เมื่อ 10 สิงหาคม รอบสอง ชนะ ฉัตรชัย บุตรดี จากไทย เมื่อ 14 สิงหาคม รอบก่อนรองชนะเลิศ ชนะ ไมเคิล คอนแลน จาก ไอร์แลนด์ เมื่อ 16 สิงหาคม ชัยชนะต่อฉัตรชัยและคอนแลนของนิกิตินเป็นที่กังขาและมีการตั้งคำถามเกี่ยวกับการตัดสินของกรรมการนิกิตินถอนตัวในรอบรองชนะเลิศเพราะได้รับบาดเจ็บจากการชกกับคอนแลนก่อนหน้านี้ ได้เหรียญทองแดง
ซาโตชิ ชิมิซุ

ซาโตชิ ชิมิซุ (Satoshi Shimizu; ภาษาญี่ปุ่น: 清水 聡) นักมวยสากลสมัครเล่นชาวญี่ปุ่น เกิดเมื่อ 13 มีนาคม พ.ศ. 2529 ที่จังหวัดโอกายามะ ประเทศญี่ปุ่น ชิมิซุได้เหรียญทองแดงโอลิมปิก พ.ศ. 2555 หลังจากนั้น เขาหันมาชกมวยสากลอาชีพ และได้ครองแชมป์ OPBF รุ่นเฟเธอร์เวทใน พ.ศ. 2560
ชิมิซุเริ่มชกมวยสากลสมัครเล่นตั้งแต่ยังเรียนในระดับมัธยมศึกษา จนติดทีมชาติญี่ปุ่นเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีนในรุ่นเฟเธอร์เวท รอบแรก ได้บาย รอบสอง แพ้ ยากุบ เคอเลิช จากตุรกี ไม่ได้เหรียญรางวัล ซึ่งชิมิซุไม่พอใจผลการตัดสินในครั้งนี้ จากนั้น เขาได้เหรียญทองแดงในการแข่งขันมวยสากลสมัครเล่นชิงแชมป์เอเชีย พ.ศ. 2552 ที่ประเทศจีน ในเดือนมกราคม พ.ศ. 2553 เขาต้องเข้ารับการผ่าตัดจากอาการบาดเจ็บที่ไหล่ และหยุดชกไปหนึ่งปี เมื่อกลับมาชกอีกครั้ง ชิมิซุกลับมาชกในรุ่นแบนตัมเวท เนื่องจากรุ่นเฟเธอร์เวทถูกยุบไป เขาเข้าแข่งขันกีฬาเอเชียนเกมส์ พ.ศ. 2553 แต่ไม่ได้เหรียญรางวัล.
ต่อมา เขาติดทีมชาติญี่ปุ่นเข้าแข่งขันโอลิมปิก พ.ศ. 2555 ที่ลอนดอน ประเทศอังกฤษในรุ่นแบนตัมเวท รอบแรก ชนะ อีซาอัก ดอกโบ จาก กานา เมื่อ 28 กรกฎาคม รอบสอง ชนะอาร์เอสซี มาโกเมด อับดุลฮามิดอฟ จากอาเซอร์ไบจาน ยก 3 เมื่อ 1 สิงหาคม รอบก่อนรองชนะเลิศ ชนะ โมฮาเหมด อัวดาฮี จากแอลจีเรีย เมื่อ 5 สิงหาคม รอบรองชนะเลิศ แพ้ลุก แคมป์เบล จากสหราชอาณาจักร เมื่อ 10 สิงหาคม ได้เหรียญทองแดง นับเป็นเหรียญทองแดงเหรียญแรกของญี่ปุ่นนับตั้งแต่ พ.ศ. 2511 . 
ชิมิซุขึ้นชกมวยสากลอาชีพครั้งแรกเมื่อ 4 กันยายน พ.ศ. 2559 ชนะน็อค ลี อินคยู ยก 5 ชกชนะอีกสองครั้งก็ขึ้นชิงแชมป์ OPBF รุ่นเฟเธอร์เวทเมื่อ 2 ตุลาคม พ.ศ. 2560 ชนะน็อค โนห์ ซามยุง ยก 5
ฮิว ลอฟติง

ฮิว จอห์น ลอฟติง (14 มกราคม ค.ศ. 1886 – 26 กันยายน ค.ศ. 1947) เป็นนักเขียนและกวีชาวอังกฤษ เกิดที่เมืองเมเดนเฮดในมณฑลบาร์กเชอร์ เป็นบุตรในจำนวน 5 คน ของจอห์น ไบรเอน ลอฟติงกับเอลิซาเบธ แอกเนส ลอฟติงเรียนที่วิทยาลัยเมาต์เซนต์แมรีในมณฑลดาร์บิเชอร์ก่อนจะเรียนต่อด้านวิศวกรรมโยธาที่สถาบันเทคโนโลยีแมสซาชูเซตส์ หลังเรียนจบเขาทำงานเป็นวิศวกรโยธรในหลายประเทศก่อนจะสร้างครอบครัวที่นครนิวยอร์ก ต่อมาลอฟติงเข้าร่วมกองทัพบริติชในสงครามโลกครั้งที่หนึ่ง แล้วเริ่มแต่งเรื่อง "คุณหมอดูลิตเติล" เป็นจดหมายส่งให้ครอบครัวแทนการบอกเล่าเรื่องราวในสงคราม สองปีต่อมา ลอฟติงปลดประจำการและกลับไปอยู่กับครอบครัวที่สหรัฐ
ในปี ค.ศ. 1919 ลอฟติงและครอบครัวย้ายไปอยู่ที่เมืองคิลลิงเวิร์ต รัฐคอนเนตทิคัต ปีต่อมาเขาเผยแพร่ "คุณหมอดูลิตเติล" เป็นฉบับนิยายและได้รับความนิยม ลอฟติงเผยแพร่ภาคต่อ "The Voyages of Doctor Dolittle" ในอีกสองปีต่อมาและได้รับเหรียญนิวเบอรี สาขาวรรณกรรมเด็กยอดเยี่ยมประจำปี ค.ศ. 1923
ด้านชีวิตส่วนตัว ลอฟติงแต่งงานครั้งแรกกับฟลอรา สมอลล์ในปี ค.ศ. 1912 จนกระทั่งเธอเสียชีวิตในปี ค.ศ. 1927 ปีต่อมา เขาแต่งงานครั้งที่สองกับแคเทอรีน ฮาร์โรเวอร์ แต่หลังจากนั้นไม่กี่เดือน ฮาร์โรเวอร์เสียชีวิตด้วยโรคไข้หวัดใหญ่ ต่อมาในปี ค.ศ. 1935 ลอฟติงแต่งงานครั้งที่สามกับโจเซฟิน ฟริกเกอร์ ฮิว ลอฟติงเสียชีวิตที่เมืองโทแพงกา รัฐแคลิฟอร์เนียในปี ค.ศ. 1947
อีวาโนโวดเตสตโว

อีวาโนโวดเตสตโว ("Ivanovo detstvo") เป็นภาพยนตร์เรื่องยาวแนวชีวิตและสงครามจากสหภาพโซเวียต กำกับโดย อันเดรย์ ตาร์คอฟสกี และร่วมเขียนบทโดย Mikhail Papava ซึ่งไม่มีชื่อของตาร์คอฟสกีในกิตติประกาศ ภาพยนตร์ได้โครงเรื่องจากนิยายสั้นเรื่องเดียวกันในปี 1957 ของ Vladimir Bogomolov เรื่อง "อีวาน" ภาพยนตร์นำแสดงโดยนักแสดงเด็ก Nikolai Burlyayev, Valentin Zubkov, Evgeny Zharikov, Stepan Krylov, Nikolai Grinko และ Irma Raush ภรรยาของตาร์คอฟสกี
"อีวาโนโวดเตสตโว" เล่าเนื้อเรื่องของเด็กกำพร้าที่ชื่ออีวานและประสบการณ์ของเขาในช่วงสงครามโลกครั้งที่สอง "อีวาโนโวดเตสตโว" เป็นหนึ่งในภาพยนตร์โซเวียตในยุคนั้น เหมือนกับ "Letyat zhuravli" และ "บัลลาดาโอซอลดาเต" ที่มองไปที่ค่าใช้จ่ายสงครามของมนุษย์และไม่ได้เชิดชูเกียรติยศในสงครามเช่นเดียวกับภาพยนตร์ที่ผลิตก่อนการผ่อนปรนครุชชอฟ ในการสัมภาษณ์ตาร์คอฟสกีในปี 1962 ตาร์คอฟสกีกล่าวว่าในการสร้างภาพยนตร์เรื่องนี้เขาต้องการ "สื่อถึงความเกลียดชังของสงครามทั้งหมด" และเขาเลือกวัยเด็ก "เพราะเป็นช่วงวัยที่เผชิญกับสงครามมากที่สุด"
"อีวาโนโวดเตสตโว" ยังเป็นผลงานการกำกับภาพยนตร์ยาวเรื่องแรกของตาร์คอฟสกี และทำให้ตาร์คอฟสกีเป็นที่รู้จักในระดับนานาชาติ ภาพยนตร์ได้รับรางวัลสิงโตทองคำในงานเทศกาลภาพยนตร์เวนิสในปี 1962 และรางวัลโกลเดนเกตอวอร์ดในงานเทศกาลภาพยนตร์นานาชาติซานฟรานซิสโกในปีเดียวกัน นอกจากนี้ "อีวาโนโวดเตสตโว" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 38 แต่ไม่ผ่านการคัดเลือกจากสถาบันศิลปะและวิชาการทางภาพยนตร์ ผู้สร้างภาพยนตร์ที่มีชื่อเสียงเช่น อิงมาร์ เบิร์กแมน, Sergei Parajanov และ กชึชตอฟ กีแยชลอฟสกี ได้ยกย่องภาพยนตร์เรื่องนี้และมีส่วนในอิทธิพลต่อการทำงานของพวกเขา